
[bookmark: _Hlk189041044]                                                                                      
[bookmark: _Hlk188469110]PLAN DE SELECȚIE A DIRECTORULUI S.C. Servicii Publice Alexandria S.R.L.
· Componenta integrală- 

1. [bookmark: _Toc161070683]Preambul. Cadrul legislativ

Componenta integrală a planului de selecție este cerută doar în cazul selecției Consiliilor de Administrație ale societăților publice, așa cum reiese din HG 639/2023, care cuprinde Normele metodologice pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice:
· ”componenta iniţială a planului de selecţie - document de lucru care se întocmeşte de către autoritatea publică tutelară, în termen de 10 zile de la data declanşării procedurii de selecţie, şi cuprinde, fără a se limita la acestea, scrisoarea de aşteptări, aspectele-cheie ale procedurii, calendarul, părţile responsabile şi rolurile acestora, riscurile identificate, documentele ce trebuie depuse până la numirea administratorilor”;
· ”componenta integrală a planului de selecţie - document de lucru întocmit de comisia de selecţie şi nominalizare şi definitivat până la publicarea anunţului, care conţine, fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanşării procedurii de selecţie şi data prezentării raportului final, precum şi componenta iniţială a planului de selecţie”.

În întreg cuprinsul Anexei 1 la HG 639/2023 se arată că atât componenta ințială, integrală cât documentele care le însoțesc (profilul Consiliului) fac parte din procedura de selecție a Consiliilor de Administrație.
Totuși, Comitetul de Nominalizare și Remunerare împreună cu expertul independent consideră oportun (deși nu obligatoriu, ci pentru evaluarea transparentă și standardizată a tuturor potențialilor candidați)  să stabilească un cadru al selecției viitorului Director al societății comerciale ”Servicii Publice Alexandria” S.R.L., cu termene și documente, atât cât se poate adapta această procedură la selecția Directorului.

2. Demararea procedurii de selecție

Inițierea procedurii de selecție a Directorului societății comerciale Servicii Publice Alexandria S.R.L. s-a efectuat astfel:

2.1.  Prin Hotărârea Consiliului de Administrație (CA) nr. 18/29.11.2024 s-a hotărât:
·  efectuarea procedurii de selecție a Directorului general al societății, prin asistarea Comitetului de Nominalizare și Remunerare din cadrul Consiliului de Administrație al societății de către un expert independent, în conformitate cu dispoziţiile Legii nr. 98/2016 privind achiziţiile publice, cu modificările şi completările ulterioare, și ale OUG 109/2011 privind guvernanța corporativă a întreprinderilor publice, cu modificările şi completările ulterioare.
· componenta inițială a planului de selecție a Directorului general al societății, inclusiv cerințele pentru expertul independent. 
· s-au stabilit etape orientative, urmând a fi definitivate, cu termene, responsabilități, documente etc., în consultare cu expertul independent selectat.
· Declanșarea procedurii de selecție a Directorului urma să se decidă ulterior selectării expertului independent.

2.2. Consiliul de Administratie a fost împuternicit de Adunarea Generală a Acționarilor (AGA) cu declansarea procedurii de selecție a directorului SC Servicii Publice Alexandria SRL, potrivit OUG 109/2011 privind guvernanța corporativă a întreprinderilor publice, cu modificările şi completările ulterioare – Hătărârea AGA nr. 26/13.12.2024.

2.3. Prin Hotărârarea nr. 19/13.12.2024 Consiliul de Administrație a aprobat declanșarea procedurii de selecție și efectuarea acesteia prin asistarea Comitetului de Nominalizare și Remunerare din cadrul Consiliului de Administrație de către un expert independent

2.4. Prin adresa nr. 252/28.01.2025 a fost anunțat APT pentru a notifica AMEPIP cu privire la necesitatea declanşării procedurii de selecţie şi numire a Directorului societății, art. 3 alin. (1) lit. b) OUG 109/2011 privind guvernanța corporativăa întreprinderilor publice, modificată. 

2.5. Expertul independent a fost selectat și s-a încheiat contractul de prestări servicii nr. 4245/30.12.2024.

3. Componenta integrală a procesului de selecție

Așa cum am arătat deja, încercăm o adaptare a părților utile din procedura se selecție a membrilor CA. În cazul acestora, componenta integrală conține fără a se limita la acestea, elemente necesare precum profilul consiliului, profilul candidatului, planul de interviu, termenele aferente etapelor cuprinse între data declanşării procedurii de selecţie şi data prezentării raportului final, precum şi componenta iniţială a planului de selecţie. Tot în cazul selecției Consiliilor de Administrație, Planul de selecţie cuprinde documente şi formulare personalizate pentru fiecare procedură de selecţie, din care se exemplifică, fără a se limita la acestea:

a) etapele procesului de selecţie, calendarul, documente şi materiale ce urmează a fi verificate, respectiv elaborate, persoane de contact pentru informaţii şi detalii suplimentare;
b) anunţurile privind selecţia, pentru presa tipărită şi online;
c) lista detaliată a documentelor necesare în vederea depunerii candidaturii de către persoane fizice şi persoane juridice, în funcţie de etapele procedurii de selecţie;
d) dispoziţiile de confidenţialitate şi de acces la documente, lista elementelor confidenţiale;
e) lista riscurilor posibile şi a măsurilor ce vor fi luate pentru diminuarea acestor riscuri, asigurându-se că drepturile acţionarilor sunt respectate şi că interesele întreprinderii publice sunt asigurate;
f) scrisoarea de aşteptări;
g) cerinţele contextuale;
h) profilul consiliului;
i) profilul candidatului;
j) criteriile de selecţie;
k) modul de acordare a punctajului;
l) documente referitoare la declaraţia de intenţie;
m) plan de interviu;
n) proiectul contractului de mandat;
o) declaraţii necesar a fi completate de către candidaţi.

Am subliniat mai sus aspectele pe care le considerăm oportune în procedura de selecție a Directorului societății. Nu există un Profil al Consiliului, ci doar un profil al candidatului; Scrisoarea de Așteptări a fost aprobată prin HCL 265/31.07.2024, iar contractul de mandat se va negocia între Consiliul de Administrație și candidatul numit ca director.

4. Planul de selecție

4.1. Etapele procesului de selecţie, calendarul, documente şi materiale ce urmează a fi verificate, respectiv elaborate, persoane de contact pentru informaţii şi detalii suplimentare



	Nr. crt.
	Etapele procesului de selecție
	Calendar / termene maxime
	Persoane de contact /  părțile responsabile 
	Documente, materiale

	1.
	Componenta inițială a planului de selecție
	01.01.2025
	Consiliul de Administrație
	Hotărâre CA nr. 18/29.11.2024

	2.
	Declanșarea procedurii de selecție
	01.01.2025
	Consiliul de Administrație
	Hotărâre AGA – împuternicire CA – 26/13.12.2024; Hot. CA nr. 19/13.12.2024

	3.
	Stabilirea Comitetului de Nominalizare și remunerare
	01.01.2025
	Consiliul de Administrație
	Hotărâre CA nr. 19/13.12.2024


	4.
	Semnare contract cu expertul independent 
	01.01.2025
	Părțile contractuale
	Contract de prestări servicii nr. 4245/ 30.12.2024.

	5.
	Aprobarea componentei integrale a planului de selecție 
	Maxim 07.02.2025
	Comitetul de Nominalizare și remunerare (CNR) și expertul independent (EI)
	Componenta integrală a Planului de selecție

	6.
	Publicare anunț selecție
	Maxim 18.02.2025
	Comitetul de Nominalizare și remunerare (CNR) și expertul independent (EI)
	Anunț selecție

Postare pe site-uri / în publicații

	7.
	Depunere dosare candidatură 
	Maxim 21.03.2024
	Candidații
	Dosare de candidatură, cu respectarea conținutului stabilit legal și în anunț

	8.
	Evaluarea candidaturilor în raport cu minimul de criterii; solicitare de clarificări referitoare la candidaturi; probe scrise, după caz
	Maxim 28.03.2024
	Comitetul de Nominalizare și remunerare (CNR) și expertul independent (EI)
	Lista scurtă

	9. 
	Anunțare lista scurtă 
	Maxim 5 zile lucrătoare de la analiza candidaturilor/clarificărilor/ probelor scrise, după caz
	Comitetul de Nominalizare și remunerare (CNR) și expertul independent (EI)
	Mesaj scris de anunțare a rezultatelor



	10. 
	Contestații de candidați – depunere și rezolvare*
	2 zile lucrătoare
	Candidații respinși 

	Contestații

Documente privind decizia 

	11.
	Analiza contestațiilor și răspuns
	4 zile lucrătoare
	Comitetul de Nominalizare și remunerare (CNR) și expertul independent (EI)
	Mesaj scris de anunțare a rezultatului analizei contestațiilor




	12.
	Solicitare a Declarației de intenție (după caz)

	Maxim 5 zile lucrătoare de la clarificărilor/ contestațiilor /probelor scrise, după caz
	Comitetul de Nominalizare și remunerare (CNR) și expertul independent (EI)
	Mesaj scris

	13. 
	Anunțare lista scurtă și solicitare Declarații de intenție
	
	Comitetul de Nominalizare și remunerare (CNR) și expertul independent (EI)
	Mesaj scris de anunțare a rezultatelor

Mesaj scris de solicitare a Declarației de intenție



	14. 
	Depunerea declarațiilor de intenție de către candidații pe lista scurtă
	+ 15 zile de la definitivarea listei scurte
	Candidații de pe lista scurtă
	Declarații de intenție
Probe scrise, după caz
Alte documente doveditoare, după caz

	15.
	Analiza Declarațiilor de intenție 
	Maxim 5 zile lucrătoare de la expirarea termenului limită de depunere a
Decl. de intenție
	Comitetul de Nominalizare și remunerare (CNR) și expertul independent (EI)
	

	16.
	Probe scrise, după caz
	Maxim 5 zile lucrătoare de la analiza
Decl. de intenție
	Comitetul de Nominalizare și remunerare (CNR) și expertul independent (EI)
	

	17.
	Selecția finală a candidaților pe bază de interviu final
	Maxim 10 zile lucrătoare de la depunerea decl. de intenție
	Comitetul de Nominalizare și remunerare (CNR) și expertul independent (EI)
	Interviu final, față în față

	18. 
	Finalizarea procedurii: întocmirea Raportului de numiri finale și transmiterea acestuia
	Maxim 25 iunie 2025
	Redactare și depunere de către Comitetul de Nominalizare și remunerare (CNR) și expertul independent (EI)
	Documentație în scris și/sau mail, discuții față în față, după caz
Raportul de numiri finale

	19.
	Hotărârea Consiliului de Administrație
	Maxim 28 iulie 2025
	Consiliul de Administrație
	Hotărâre Consiliu de Administrație



* În cazul selecției Directorilor întreprinerilor publice nu este prevăzută posibilitatea unei contestații. Totuși, Comitetul de Nominalizare și remunerare (CNR) și expertul independent (EI) admit termenul de mai sus, care să nu îngreuneze derularea procedurii.

Persoanele de contact pentru aplicarea procedurii sunt membrii Comitetului de Nominalizare și Remunerare. Expertul independent va fi persoană de contact pentru potențialii candidați care solicită informații și clarificări.

Dacă Consiliul de Administrație va considera oportun, începând cu o anumită etapă, ca selecția să se efectueze doar de către expertul independent, se vor discuta condițiile acestei măsuri între Consiliul de Administrație și expertul independent. 


B. Anunţul privind selecţia, pentru presa tipărită şi online este cuprins în Anexa nr. 5  la prezentul Plan de selecție.

C. Lista detaliată a documentelor necesare în vederea depunerii candidaturii de către persoane fizice şi persoane juridice, în funcţie de etapele procedurii de selecţie

Dosarul de candidatură va conține în mod obligatoriu, sub sancțiunea respingerii candidaturilor/dosarelor incomplete, documentele menționate în anunțul de selecție, respectiv:
Dosarul de participare se va depune atât la sediul central al societății, situat in Alexandria, Sos.Tr. Magurele, bloc Piata Peco, cât și în fomat electronic (documente scanate) la adresa mail concurs.directorscsp@gmail.com până la data de ...................... ora 10.00 și va conține în mod obligatoriu, sub posibila sancțiune a respingerii candidaturilor/dosarelor incomplete:
1) Scrisoare de intenție
2) Curriculum Vitae – model european conf. H.G. nr. 1021/2004;
3) copie act de identitate atestat conform cu originalul;
4) copie documente care atestă pregătirea profesională (acte de studii, atestate conform cu originalul);
5) copie documente care atestă experiența profesională (copie carnet de muncă, extras Revisal sau adeverințe originale sau atestate conform cu originalul);
6) declaraţie pe proprie răspundere privind îndeplinirea punctelor din ”Condiții” (punctul L. de mai jos)
7) declaraţie (netipizată) de consimţământ prin care candidatul îşi exprimă acordul de a i se procesa datele personale în scopul exclusiv al procedurii de recrutare şi selecţie;
8) declarație (netipizată) pe propria răspundere, potrivit căreia documentele depuse fizic la sediul central al societății sunt identice cu cele transmise prin e-mail;
9) cazier judiciar și cazier fiscal;
10) adeverință eliberată de medicul de familie privind starea de sănătate corespunzătoare pentru exercitarea funcției de Director.
Candidaţilor li se pot solicita documente suplimentare de natură să probeze îndeplinirea condiţiilor legale.
Candidații de pe lista scurtă vor depune Declarația de intenție și orice declarație sau document solicitat de Comitetul de Nominalizare și Remunerare și Expertul independent.

D. Dispoziţiile de confidenţialitate şi de acces la documente, lista elementelor confidenţiale

În prezent nu avem cunoștință despre elemente care nu pot fi făcute publice; dacă în procesul de selecție vor fi solicitate elemente confidențiale, acestea nu vor fi înmânate sau se va semna un angajament de confidențialitate.
Vor avea acces la documentele de selecție, care conțin date personale, Comitetul de Nominalizare și Remunerare și expertul independent – pe parcursul selecției - și membrii Consiliului de Administrație, după depunerea Raportului final.


E. Lista riscurilor posibile şi a măsurilor ce vor fi luate pentru diminuarea acestor riscuri, asigurându-se că drepturile acţionarilor sunt respectate şi că interesele întreprinderii publice sunt asigurate

· nedepunerea de candidaturi suficiente
· depunerea unor candidaturi care nu respectă prevederile imperative ale OUG nr. 109/2011 și Legii nr. 31/1990
· contestații / reclamații / procese din partea persoanelor interesate
· depășirea termenului maxim prevăzut pentru procedura de selecție din cauza celor menționate mai sus.


	Riscuri identificate
	Măsuri pentru diminuarea riscurilor

	nedepunerea de candidaturi suficiente

	

Reluarea procedurii pentru postul de director (anunț postat din nou)

	depunerea unor candidaturi care nu respectă prevederile imperative ale OUG nr. 109/2011 și Legii nr. 31/1990

	

	contestații / reclamații / procese din partea persoanelor interesate

	Analiza și rezolvarea contestațiilor de urgență, în termenele prevăzute mai sus

	depășirea termenului maxim prevăzut pentru procedura de selecție din cauza celor menționate mai sus
	Propunerea de soluții conform legislației de la acea oră




F.  Scrisoarea de aşteptări – conform textului adoptat prin HCL 265/31.07.2024.

      G. Cerinţele contextuale

	Societatea Comercială Servicii Publice Alexandria S.R.L. este întreprindere publică de interes local organizată ca persoană juridică română cu sediul în municipiul Alexandria, strada Șoseaua Turnu Măgurele, bloc Piață, județ Teleorman, înființată în baza Legii nr. 31/1990 privind societățile comerciale și a Legii nr. 51/2006 privind serviciile comunitare de utilități publice. S.C. Piețe și Târguri Alexandria S.R.L. a fost constituită prin H.C.L. nr. 163/30 iulie 2010 în urma asocierii Municipiului Alexandria prin Consiliul local al Municipiului Alexandria cu Societatea Comercială Transloc Prest S.A. Prin H.C.L. nr. 52/28.02.2022, și-a schimbat denumirea, în S.C. Servicii Publice Alexandria S.R.L., având ca obiect de activitate administrarea piețelor, parcărilor cu plată și cimitirelor din Alexandria, începând cu luna septembrie a anului 2010. La momentul actual structura acționariatului este următoarea:
· Municipiul Alexandria, prin Consiliul local al Municipiului Alexandria, în calitate de asociat persoană juridică, deține 99,99999% din capitalul social;
· Serviciul Sanitar Veterinar SRL Alexandria, în calitate de asociat persoană juridică, deține 0,00001% din capitalul social.

Activitatea Societății Comerciale ”Servicii Publice Alexandria” S.R.L. este reglementată prin legislația aplicabilă societăților din România, coroborată cu legislația specifică, după cum urmează: 
- Legea nr. 31/1990 a societăților comerciale, republicată, cu modificările și completările ulterioare; 
- Ordonanța de urgență a Guvernului nr. 109/2011, modificată și completată prin Legea nr. 187/2023 privind guvemanța corporativă a întreprinderilor publice;
- Hotărârea Guvernului nr. 639/2023 pentru aprobarea normelor metodologice de aplicare a O.U.G. nr. 109/2011 privind guvemanța corporativă a întreprinderilor publice;
- Ordonanța de urgență a Guvernului nr. 57/2019 privind Codul Administrativ al României, cu modificările și completările ulterioare;
- Legea nr. 227/2015 privind Codul Fiscal, cu modificările și completările ulterioare;
- Legea nr. 82/1991 a contabilității, republicată, cu modificările și completările ulterioare;
- Legea nr. 98/2016 privind achizițiile publice;
- Legea nr. 544/2001 privind liberul acces la informațiile de interes public;
       - Regulamentul (UE) European nr. 679/2016 de protecție a datelor cu caracter personal;
       - Legea nr. 190/2018 privind măsuri de punere în aplicare Regulamentului (UE) nr. 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE(Regulamentul general privind protecția datelor).
       Activitatea principală a societății este: 6820  Închirierea şi subînchirierea bunurilor imobiliare proprii sau închiriate.
Administrarea piețelor, parcărilor cu plată și cimitirelor se realizează în baza Contractului de delegare a gestiunii, aprobat prin H.C.L. nr. 65/31 martie 2011, modificat și actualizat. 
Societatea are puncte de lucru după cum urmeaza:
a. [bookmark: bookmark27]Piața Unirii, str. Libertății, nr 134, Alexandria.
b. [bookmark: bookmark28]Cimitirul Sf. Alexandru, Alexandria;
c. [bookmark: bookmark29]Cimitirul Sf. Vineri, Alexandria;
d. [bookmark: bookmark30]Cimitirul Sf. Adormire, Alexandria.

Societatea Comercială Servicii Publice Alexandria S.R.L. este o societate de interes public local care face parte din sfera serviciilor comunitare de utilitate publică și cuprinde totalitatea acțiunilor și activităților de utilitate publică și de interes economic și social general, desfășurate la nivelul municipiului Alexandria, în scopul asigurării administrării piețelor, parcărilor cu plată și cimitirelor din Alexandria. 
Serviciul de administrare a domeniului public și privat al municipiului Alexandria prezintă următoarele particularități:
· are caracter economico - social;
· răspunde unor cerințe și necesități de interes și utilitate publică;
· are caracter tehnico - edilitar;
· are caracter permanent și regim de funcționare continuu;
· presupune existența unei infrastructuri tehnico - edilitare adecvate;
· este înființat, organizat și coordonat de autoritățile publice ale municipiului Alexandria;
· este organizat pe principii economice și de eficiență;
· este furnizat de un operator înființat de autoritatea publică;
· vizează satisfacerea cât mai complexă a cerințelor utilizatorilor, protejarea intereselor acestora.

Pentru realizarea obiectului de activitate SC Servicii Publice Alexandria SRL, are următoarele atribuții:
1. [bookmark: bookmark46]Administrarea, gestionarea, dezvoltarea, conservarea, protecția și asigurarea funcționalității piețelor, târgurilor, oboarelor si cimitirelor ce aparțin domeniului public.
2. [bookmark: bookmark47]Organizează, cu respectarea condițiilor legale, comercializarea en-gross, en-detail către populație a produselor alimentare (legume, fructe, cereale, produse lactate, ouă, carne și preparate din came, pește și preparate din pește, conserve), vinuri, băuturi alcoolice și nealcoolice îmbuteliate.
3. [bookmark: bookmark48]Organizează comercializarea produselor industriale, produse meșteșugărești, a obiectelor de ocazie, produselor de uz gospodăresc și a altor mărfuri din producția internă și din import.
4. [bookmark: bookmark49]Asigurarea unor spații de vânzare pentru agenți economici, producători particulari și persoane fizice autorizate, prestarea de servicii, alimentație publică și diverse alte servicii către populație și agenți economici.
5. [bookmark: bookmark50]Organizează activități specifice administrării cimitirelor.
6. [bookmark: bookmark51]Derularea unor acțiuni de cooperare sau parteneriate publice private cu potențiali investitori, persoane fizice sau juridice numai cu aprobarea asociaților.
7. [bookmark: bookmark52]Asigură condiții de protecție optimă a consumatorilor și de concurență loială între agenții economici numai cu sprijinul organelor de control specializate, abilitate prin lege.
8. [bookmark: bookmark53]Asigură realizarea reparațiilor curente, întreținerea activelor din patrimoniul public încredințat spre administrare.
9. [bookmark: bookmark54]Asigură dezvoltarea piețelor, târgurilor, oboarelor si cimitirelor, prin investiții noi, extinderea activelor existente și dotarea corespunzătoare a acestora.
10. [bookmark: bookmark55]Asigură încasarea taxelor zilnice și a taxelor anticipate pentru spații și terenuri închiriate, conform prevederilor legale și la termenele stipulate în contracte și convenții.
11. [bookmark: bookmark56]Asigură împreună cu organele abilitate prin lege, ordinea și disciplina publică în piețe, târguri, oboare si cimitire.
12. [bookmark: bookmark57]Asigură sectorizarea pieței funcție de natura produselor și serviciilor de piață care se comercializează cu dotarea și utilitățile necesare.
13. [bookmark: bookmark58]Asigură respectarea structurilor de vânzare funcție de specificul fiecărei piețe conform reglementărilor HGR 348/2004.
14. [bookmark: bookmark59]Asigurarea comercializării cărnii și a produselor din came, a peștelui și produselor de pește, ouălor în structuri de vânzare special amenajate dotate astfel încât să fie asigurate normele de igienă în vigoare și condițiile de depozitare stabilite de producător.
15. [bookmark: bookmark60]Asigurarea comercializării laptelui și produselor lactate în structuri de vânzare special amenajate, dotate astfel încât să se asigure normele de igienă în vigoare și condițiile de depozitare.
16. [bookmark: bookmark61]Organizează Bâlciul anual si târgul de mașini.
17. [bookmark: bookmark62]Asigură închirierea mijloacelor de măsurare verificate metrologic (cântare, set greutăți) agenților economici, persoanelor fizice și producătorilor particulari autorizați să desfășoare activitate economică în piețe.
18. [bookmark: bookmark63]Pune la dispoziția cumpărătorilor, în locuri ușor accesibile, cântare de control în scopul verificării exactității cântăririlor.
19. [bookmark: bookmark64]Asigura administrarea parcărilor conform contractului de administrare încheiat cu municipiul Alexandria si Regulamentului de funcționare a sistemului de parcare cu plata a autovehiculelor in municipiul Alexandria.

Autoritatea publică tutelară asigură condițiile pentru punerea în practică a unei gestiuni eficiente, performante și durabile, orientată către rezultate, determinate de o evaluare periodică și publică a performanțelor operatorului.
[bookmark: _Hlk188469869]Având în vedere obiectivele stabilite, autoritatea tutelară are în vedere următoarea viziune strategică:
a) deservirea tuturor utilizatorilor/beneficiarilor din municipiul Alexandria;
b) aplicarea de metode performante de management care să conducă la reducerea costurilor de operare, inclusiv prin aplicarea procedurilor concurenţiale oferite de normele legale în vigoare;
c) gestionarea serviciul public pe criterii de competitivitate şi eficienţă economică.

În contextul acestei viziuni, se definesc următoarele obiective stategice:
1. îmbunătăţirea condiţiilor de desfășurare a activității comerciale de către agenții economici în piețele, târgurile, oboarele din municipiul Alexandria;
2. crearea de condiții optime de comercializare pentru producătorii agricoli, eliminând astfel comerțul ilicit și menținerea prețurilor la valori reale și convenabile pentru cumpărători;
3. amenajarea și dezvoltarea cimitirelor din municipiul Alexandria, protecția și conservarea mediului înconjurător, extinderea suprafețelor de spații verzi;
4. crearea de noi locuri de parcare în zonele de interes public și modernizarea celor existente;
5. decongestionarea traficului pietonal și rutier în zonele aglomerate prin amenajarea de noi parcări.

Finanțarea și realizarea investițiilor aferente sistemelor de utilități publice se fac cu respectarea legislației în vigoare privind inițierea, fundamentarea, promovarea și aprobarea investițiilor publice, în temeiul următoarelor principii:
a) [bookmark: bookmark110]promovarea rentabilității și eficienței economice;
b) [bookmark: bookmark111]utilizarea veniturilor realizate din prestarea serviciilor pentru dezvoltarea acestora și a
infrastructurii tehnico - edilitare aferente;
c) [bookmark: bookmark112]întărirea autonomiei fiscale a unităților administrativ- teritoriale pentru crearea mijloacelor
financiare necesare în vederea funcționării serviciilor;
d) [bookmark: bookmark113]întărirea autonomiei locale privind contractarea și garantarea unor împrumuturi interne sau
externe necesare pentru finanțarea infrastructurii tehnico- edilitare aferente serviciilor, în condițiile legii;
Obiectivele de investiții menționate anterior se realizează cu respectarea prevederilor legale în vigoare privind elaborarea, avizarea și aprobarea documentațiilor de execuție, a prevederilor legale în vigoare privind autorizarea executării lucrărilor de construcții, precum și a documentațiilor de urbanism și amenajarea teritoriului, aprobate conform legii.

Dezideratele autorității publice tutelare și ale asociaților, pe care trebuie să le respecte viitorul Director general, sunt cuprinse în Scrisoarea de Așteptări menționată mai sus.  Atribuțiile Directorului sunt cuprinse în Profilul candidatului (Anexa nr. 2 la prezentul Plan de selecție)


H. Profilul candidatului

Profilul candidatului cuprinde competenţele, experienţa specifică, capacităţi, trăsături şi aptitudini pe care acesta trebuie să le demonstreze, în conformitate cu misiunea şi obiectivele întreprinderii publice, precum şi cu etapa de dezvoltare a acesteia. Profilul candidatului se întocmeşte pe baza profilului consiliului, pentru a răspunde aşteptărilor acţionarilor, exprimate în scrisoarea de aşteptări;
Profilul candidatului este alcătuit din două componente:
a) descrierea rolului acestuia, - cele de mai sus, cu atribuțiile Directorului derivat din cerinţele contextuale ale întreprinderii publice şi din scrisoarea de aşteptări;
b) descrierea criteriilor de selecţie.

	Profilul individual al candidatului pentru postul de Director este cuprins în Anexa nr. 2 la prezentul Plan de selecție, urmând ca evaluarea să se facă conform Matricii (Anexa nr. 3) și Grilei de notare (Anexa nr. 4).


I. Criteriile de selecţie; modul de acordare a punctajului sunt cuprinse de asemenea în anunțul de selecție ( Anexa nr. 5), în Matrice și în criteriile folosite în cadrul matricei (Anexa nr. 3 la prezentul Plan de selecție), în grila de punctaj pentru evaluarea competenţelor, trăsăturilor şi a condiţiilor necesare pentru selectarea Directorului (Anexa nr. 4 la Planul de selecție).

J. Documente referitoare la declaraţia de intenţie

Declaraţia de intenţie cuprinde un rezumat al experienţei manageriale a candidatului şi o argumentare a legăturii dintre profilul candidatului, experienţa sa profesională acumulată până la momentul candidaturii şi felul în care aceasta ar putea contribui la soluţionarea provocărilor manageriale cu care se confruntă întreprinderea publică şi răspunde la cerinţele formulate în scrisoarea de aşteptări.
Declaraţia de intenţie cuprinde în mod obligatoriu următoarele elemente:
a) răspunsurile şi viziunea candidatului cu privire la aşteptările acţionarilor;
b) aprecieri cu privire la provocările specifice cu care se confruntă întreprinderea publică, raportate la situaţia contextuală a acesteia;
c) legătura dintre profilul candidatului şi obiectivele pe care trebuie să le realizeze, conform scrisorii de aşteptări.
Declaraţia de intenţie poate să conţină şi următoarele elemente, dar fără a se limita la acestea:
a) exemple de indicatori financiari şi nefinanciari pentru măsurarea obiectivelor prezentate în scrisoarea de aşteptări, precum şi exemple de indicatori de performanţă financiari şi nefinanciari pentru stabilirea componentei variabile a remuneraţiei, pe care candidatul îi consideră oportuni pentru monitorizarea performanţei, adiţional indicatorilor financiari obligatorii prevăzuţi de art. 4 ind. 7 alin. (2) din Ordonanţa de urgenţă a Guvernului nr. 109/2011;
b) constrângeri, riscuri şi limitări pe care candidatul consideră că le-ar putea întâmpina în implementarea măsurilor propuse.

În general, declarația de intenție trebuie să se bazeze pe documentele deja depuse. Totuși, în cazul în care un candidat aflat pe lista scurtă consideră necesar și oportun să atașeze documente noi declarației de intenție (ca spre exemplu, dar fără a se limita, la: alte docuemtne doveditoare ale experienței, rezultatelor; recomandări; diagrame, modele, interpretări, grafice etc.), Comitetul de Nominalizare și Remunerare nu va interzice aceasta, le va analiza și le va nota corspunzător.
Mai mult, Comitetul de Nominalizare șli Remunerare și/sau expertul independent pot să solicite documente suplimentare sau poate să facă verificări proprii față de cele susținute în Declarația de intenție.


K. Plan de interviu – Anexa nr. 1 la prezentul document;


L. Declaraţii necesar a fi completate de către candidaţi sunt cuprinse în Anexa nr. 6 la prezentul Plan de selecție. 






